Cindy Ngamba

Cindy Winner Djankeu Ngamba (Duala, Kamerun, 1998ko irailaren 7) Kamerungo emakumezko boxeolaria da Errefuxiatuen Talde Olinpikoaren izenean inoiz Olinpiar Jokoetan domina lortu zuen lehena¡ kirolaria izan zen, 2024ko Udako Olinpiar Jokoetan emakumezkoen 75 kg-ko boxeoan brontzea irabazita. Errefuxiatuen taldekoa izan zen Paris 2024an zeren ez du Erresuma Batuko naziotasunik (han bizi den arren, immigrazio estatus ez argituarekin) eta ezin delako Kamerunen segurtasunez bizi, lesbiana baita eta Kamerunen homosexualitatea legez kanpokoa da.

 Kirol ibilbidea 
Ngamba ezin du Britainia Handia defendituz lehiatu, ez baitu Erresuma Batuko pasaporterik, baina batzorde olinpiko britainiarraren boxeo taldearekin entrenatzen da. Britainia Handiko amateurren txapelketa nazionaletan ere parte hartu izan du, eta pisu ezberdineko hiru kategoriatan izan da garaile

2024ko maiatzaren 2an, Ngamba ofizialki hartu zuten Errefuxiatuen Talde Olinpikoan, taldeko historiako lehen boxeolaria. Yahya Al-Ghotany taekwondo atleta siriarrarekin batera, Errefuxiatuen Talde Olinpikoko bandera eraman zuen Parisko inaugurazio ekitaldian.

Parisko lehiaketan, 75 kiloko kategorian, Tammara Amanda Thibeault kanadarra gainditu zuen 16ko txandan, eta Davina Michel frantsesa final-laurdenetan. Finalerdia galdu egin zuen Atheyna Bibeichi Bylon panamarraren aurka, baina finalerdietako galtzaileek elkarren kontrako lehiarik ez dutenez egiten olinpiar jokoetako borroka-kiroletan, brontzea jaso zuen Ngambak.

 Bizitza pertsonala 
Ngamba Kamerungo hiriburuan, Dualan, jaio zen. 11 urterekin, Erresuma Batura joan zen bizitzera. Bere osabak Ngambaren immigrazio paperak galdu zituen Kamerunera itzuli zenean. 2019an, Ngamba eta bere anaia atxilotu zituzten Boltongo immigrazio bulego batean zuedela, eta Londresko atxilotze zentro batera bidali zituzten,"Bolton boxing champion faces deportation threat". The Bolton News. 21 September 2019. Retrieved 20 March 2024."Paris Olympics: Cindy Ngamba on fighting for British citizenship and her dream of competing at the Games". BBC Sport. 8 March 2024. Retrieved 8 March 2024. biharamunean utzi zituztelarik aske.

18 urterekin, Ngambak publikoki lesbiana zela adierazi zuen, eta harrezkero ez du Kamerunera itzuli nahi, homosexualitatea legez kanpokoa baita han."Refugee boxer Cindy Ngamba has 'overcome obstacles' to pursue Team GB dreams". The Independent. 21 June 2023. Retrieved 8 March 2024.

Kriminalistika ikasketak egin ditu Boltongo Unibertsitatean.

 Erreferentziak 

 Kanpo estekak 

Kategoria:Kamerungo boxeolariak
Kategoria:Emakume boxeolariak
Kategoria:Dualarrak
Kategoria:Erresuma Batuko boxeolariak
Kategoria:Lesbianak
Kategoria:Olinpiar Jokoetako dominadunak boxeoan
Kategoria:Brontzezko dominadun olinpikoak
Kategoria:2024ko Udako Olinpiar Jokoetako dominadunak
Kategoria:2024ko Udako Olinpiar Jokoetako boxeolariak
Kategoria:Gizabanako biziak
Kategoria:1998ko jaiotzak
Kategoria:Errefuxiatuen Olinpiar Taldea